Nikola Tesla

Nikola Tesla (s taṣerbit : Никола Тесла), illul ass n 10 yulyu 1856 deg Smiljan (deg Kruwatya n tura), yemmut ass n 7 yennayer 1943 deg New York, d ajenyur ed amesnulfu amarikani laṣel-is aṣerbi n Kruwatya. Deg tallit tis 19 d tazwara n tallit tis 20, tmussni n tamestrisitit tella deg tazwara n ubrid-is, maca tella teḥwaǧ isenfalen iknilanin i wakken ad teffeɣ seg tnaremt ɣer temguri. Nikola Tesla, amussnaw n ufizik d ujenyuṛ n tmikannikt d tamestrisitit, yurar urar ameqqran deg usnulfu n unagraw n wuḍru imlelli. Tameddurt-is d usileɣ-is Ilul Nikola Tesla deg 10 Yulyu 1856 deg Smiljan (deg tmurt n Kruwatya n wass-a, i yellan deg umenkud n Utric-Hungari). Yezrew tamussni n tmikannikt d tamestrisitit deg Graz (Utric) d Prag. Deg useggas n 1884, iguǧǧ ɣer Marikan (USA), anda i yexdem deg tazwara akked Thomas Edison. Xas akken llan d imendiden deg tazwara, bḍen ɣef tmuɣli n usiweḍ n trisiti: Edison yella yebɣa ad yessers anagraw n wuḍru ameɣlal (DC), ma d Tisla yumen s wuḍru imlelli (AC), imi yella yessen belli aḍru ameɣlal ur yessawaḍ ara ad iselḥu taẓwert ɣer umeccaq meqqren war ma yesṛuḥ tassist meqqren. Ittekkiyen ussnanen akked itiknikanen. Anagraw n Wuḍru Imlelli Tesla yessenfled anagraw n wuḍru imlelli, i yesɛan asnagar yettbeddilen s useqdec n unagraw akerḍennuf. Anagraw-a yessaweḍ ad iselḥu taẓwert ɣer yibuɣaren meqqren s useqdec n yiselkaten. Iselkaten-a ssalin tassist i usiweḍ, sakin ssidiren-tt i useqdec deg yixxamen d tkebbaniyin. Amutur n Temseglut Deg 1887, yessenulfa-d Tisla amutur aryenkud(aramtawan) n temseglut. Amutur-a, i yesseqdacen urti imedker itezzin deg uzeṭṭa akerḍennuf, yuɣal d lsas n temguri tatrart. Amutur-a ur yesri ara tisefraḍ neɣ amelqaḍ am yimutuyen n wuḍru ameɣlal, i yessarsen uguren n usedded. Takurt n Tesla Takurt n Tesla d aselkat n uẓenẓen i d-yeskarayen tassist tameqqrant maḍi, asnagar meqqren, d wuḍru n wadday. Takurt-a tettuseqdec deg uselmed n tmussni n wurti imedker (électromagnétisme) d trisiti n usnagar ameqqran. S yisekran n uẓenẓen, Takurt n Tesla tezmer ad isirew ifṭiwjen n trisiti meqqren maḍi. Asiweḍ n Teẓwert war agatu Tisla yella yessaram ad yazen taẓwert ɣer umaḍal meṛṛa war agatu, s useqdec n uɣsungnaw (ionosphère) d uẓenẓen n wakal. Xas akken asenfar-is n Wardenclyffe ur yekfi ara s sebba n lexṣaṣ n tedrimt, yessers lsas n tnila n radyu (radio), n telecommunication, d unagraw n taywalt n wawal war agatu (télégraphie). Asemdu-is ɣef Tmussni n Tamestrisitit Tatrart Ass-a, azal n 100% n uzeṭṭa amestrisiti (réseau électrique) amaḍlan yebna ɣef yisekran neɣ n yimenzayen i d-yefka Tesla. Anagraw akerḍennuf, iselkaten n teẓwert, d yimuturen imlelliyen i yettwasxedmen deg temguri, deg ifecka n trisiti deg yixxamen, deg tkerrusin n trisiti, d tirmisin-is. Ula d tasertit-is ɣef usiweḍ n telɣut war agatu tella d lsas n tnila n Wi-Fi, n Bluetooth, d Radyu i nseqdac ass-a. Tizmilin